
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Прекратяване на съсобственост между Община Бургас и физическо лице в УПИ IV-1111, кв. 21 по ПУП-ПРЗ на кв. Акациите, гр. Бургас, съответен на ПИ с идентификатор 07079.659.338 по КККР на гр. Бургас, чрез продажба на общинската идеална част от урегулирания имот 

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх. №94-01-8247/13.03.2023 г. от Г. Ц. Ц., с искане за прекратяване на съсобственост в УПИ IV-1111, кв. 31 по ПУП-ПРЗ на кв. Акациите, гр. Бургас, отговарящ на част от ПИ с идентификатор  07079.659.338 по одобрените КККР на гр. Бургас, чрез изкупуване на общинската идеална част от цитирания имот.
Община Бургас е собственик на 31/289 кв.м идеални части от УПИ IV-1111 в кв. 21 по действащия ПУП-ПРЗ на кв. Акациите, гр. Бургас, актувани с Акт №10372/03.01.2024 г. за частна общинска собственост, целият с площ 289 кв.м, отреден „За жилищно строителство“, при граници на целия имот: североизток – УПИ V-1112, югоизток – УПИ ХII-1122, югозапад – УПИ III-1110, северозапад – улица с о.т. 71 - о.т. 75 (ул. "Ангел Кънчев"), съответстващ на ПИ с идентификатор 07079.659.338 по одобрени КККР на гр. Бургас, целият с площ 287 кв.м, при съседи на целия имот: 07079.659.357, 07079.659.339, 07079.659.337, 07079.659.336, 07079.659.335.
Видно от нотариален акт №107, том I, рег. №799, дело №95 от 2023 г., вписан в Служба по вписванията – гр. Бургас с вх. рег. №989 от 27.01.2023 г., акт №139, том 3, дело №535, както и от комбинирана скица №В-115/13.06.2023 г., издадена от дирекция „ЦАУ Възраждане“ при Община Бургас, останалите 31 кв.м до пълната площ на УПИ IV-1111, кв. 21 по ПУП-ПРЗ на кв. Акациите са общинска собственост, от които 14 кв.м предаваеми от улична регулация и 17 кв.м от бивш парцел III в бивш кв. 361 по предходен недействащ ЗРП на квартала от 1926 г., последният отписан от актовите книги за държавна собственост със Заповед №РД-11-05/14.01.2004 г. на областен управител на област Бургас в полза на Община Бургас.
Съсобствеността с Община Бургас е възникнала с влизане в сила на действащия ПУП-ПРЗ на кв. Акациите, одобрен със Заповед №165/16.02.1998 г. на кмета на Община Бургас.
Общинската идеална част от УПИ IV-1111 в кв. 21 по ПУП-ПРЗ на кв. Акациите не отговаря на изискванията на чл. 19 от Закона за устройство на територията за образуване на самостоятелен урегулиран поземлен имот, поради което е целесъобразно прекратяване на съсобствеността, чрез продажба на частта на Община Бургас по пазарни цени.
Съгласно изискванията на чл. 41, ал. 2, във връзка с  чл. 22, ал. 3 от ЗОС, за общинската част от описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 11 500 (единадесет хиляди и петстотин) лева, без ДДС.
Данъчната оценка на общинската идеална част, предмет на продажба е 1596,50 (хиляда петстотин деветдесет и шест лева и петдесет стотинки) лева.
Общинската идеална част е включена в раздел III. Продажби по реда на ЗОС, без търг или конкурс на Програмата за управление и разпореждане с общинска собственост на Община Бургас за 2024 г., приета с Решение №7-2/14.02.2024 г. от Общински съвет – Бургас.
Предвид изложеното, на основание правомощията ми по чл. 73, ал. 1 от действащия Правилник за организацията и дейността на Общинския съвет, неговите комисии и взаимодействието му с Общинската администрация на Община Бургас, и като взех предвид Решение на комисията, назначена с моя Заповед № 2895/23.08.2022 г., прието с Протокол от 05.03.2024 г., което възприемам изцяло, предлагам на Общински  съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното

Р  Е  Ш  Е  Н  И  Е:

[bookmark: _GoBack]Да се прекрати съсобствеността между Община Бургас и Г. Ц. Ц., ЕГН  , с постоянен адрес: гр. Бургас,  , чрез продажба на общинската идеална част от УПИ IV-1111 в кв. 21 по ПУП-ПРЗ на кв. Акациите, гр. Бургас, в размер на 31/289 кв.м идеални части, актувани с Акт №10372/ 03.01.2024 г. за частна общинска собственост, целият с площ 289 кв.м, отреден „За жилищно строителство“, при граници на целия имот:  североизток – УПИ V-1112, югоизток – УПИ ХII-1122, югозапад – УПИ III-1110, северозапад – улица с о.т. 71 - о.т. 75 (ул. "Ангел Кънчев"), съответстващ на ПИ с идентификатор 07079.659.338 по одобрени КККР на гр. Бургас, целият с площ 287 кв.м, при съседи на целия имот: 07079.659.357, 07079.659.339, 07079.659.337, 07079.659.336, 07079.659.335, за сумата от 11 500 (единадесет хиляди и петстотин) лева, без ДДС.
Приложение: Заявление вх. №94-01-8247/13.03.2023 г. в Община Бургас; Акт №10372/03.01.2024 г. за частна общинска собственост; Нотариален акт №107, том I, рег. №799, дело №95 от 2023 г., вписан в Служба по вписванията – гр. Бургас с вх. рег. №989 от 27.01.2023 г., акт №139, том 3, дело №535; Комбинирана скица №В-115/13.06.2023 г., издадена от дирекция „ЦАУ Възраждане“ при Община Бургас; Заповед №РД-11-05/14.01.2004 г. на областен управител на област Бургас; Скица №15-1318185-14.12.2023 г., издадена от СГКК – гр. Бургас; Решение на комисията, назначена с моя Заповед №2895/23.08.2022 г., прието с Протокол от 05.03.2024 г.; Пазарна оценка от оценител на имоти, вписан в публичния регистър на КНОБ; Удостоверение №5202111091/20.12.2023 г. за данъчна оценка, издадено от дирекция МПДТР при Община Бургас.


ДИМИТЪР НИКОЛОВ
Кмет на Община Бургас

